open-index/open-wikipedia-markdown huggingface dataset:
ஆகா கான் அரண்மனை

**ஆகா கான் அரண்மனை** (Aga Khan Palace)  இந்திய மாநிலமான மகாராஷ்டிராவில் புனே நகரத்தில் எரவடா பகுதியில் அமைந்துள்ளது. 1892இல் இவ்வரண்மனையை கட்டியவர் சுல்தான் மூன்றாம் முகமது ஷா ஆகா கான் ஆவார். இவ்வரண்மனையின் மொத்தப் பரப்பளவு 19 ஏக்கர் ஆகும்.

## இந்திய விடுதலைப் போராட்டம்
இந்திய விடுதலை இயக்கக் காலத்தில், இந்திய விடுதலைப் போராட்ட வீரர்களான மகாத்மா காந்தி, கஸ்தூரிபாய் காந்தி, மகாதேவ தேசாய் மற்றும் சரோஜினி நாயுடு ஆகியவர்களை பல முறை பிரித்தானிய இந்திய அரசு ஆகா கான் அரண்மனையில் வீட்டுக் காவலில் வைத்திருந்தது.

## நினைவிடம்
ஆகா கான் அரண்மனையில் கஸ்தூரிபாய் காந்தி மற்றும் மகாத்மா காந்தியின் நேர்முகச் செயலாளர் மகாதேவ தேசாயின் இறப்பிற்குப் பின்னர் அவர்களது நினைவிடங்கள் ஆகா கான் அரண்மனையில் நிறுவப்பட்டுள்ளன.

## அருங்காட்சியகம்
இந்திய விடுதலைக்குப் பின்னர் ஆகா கான் அரண்மனை 2003இல் இந்தியாவின் தேசிய நினைவுச் சின்னமாக அறிவிக்கப்பட்டு, இந்தியத் தொல்லியல் ஆய்வகத்தின் பராமரிப்பில் அருங்காட்சியகமாக செயல்படுகிறது.

## அமைவிடம்

புனே – எரவாடா சாலையில், புனே நகரத்திலிருந்து இரண்டு கிலோ மீட்டர் தொலைவில் ஆகா கான் அரண்மனை அமைந்துள்ளது.

## ஆகா கான் அரண்மனைக் காட்சிகள்

File:Aga Khan Palace, Puna.jpg| இந்திய விடுதலைக்கு முன்னர் ஆகா கான் அரண்மனையின் தோற்றம் 
File:Samadhis of Kasturba Gandhi and Mahadev Desai.jpg|ஆகா கான் அரண்மனையில் கஸ்தூரிபாய் காந்தி மற்றும் மகாதேவ தேசாயின் சமாதிகள், புனே
File:AgaKhan Palace.jpg|தூர நோக்குக் காட்சி 
File:Gandhis ashes.jpg|மகாத்மா காந்தி சாம்பல்
File:Agah_khan_palace-front_view.JPG|முன்பக்கத் தோற்றம் 
File:Agah_khan_palace_-side_view.JPG|பக்கவாட்டுத் தோற்றம்
File:Aga_Khan_Palace_Pune_Preeti-Parashar_05.JPG|முழுத் தோற்றம்
File:Milestone of Gandhi's Life, at Aga Khan Palace, Pune, India.jpg|மகாத்மா காந்தி தொடர்பான நினைவுக் குறிப்புகள் 
File:Aga khan palace pune-plaque.jpg|தகவல் பலகை 
File:Aga Khan Palace side view.jpg|thumb|பக்கவாட்டுக் காட்சி



## மேற்கோள்கள்

## வெளி இணைப்புகள்

வார்ப்புரு:புனே மாவட்டம்

பகுப்பு:புனே
பகுப்பு:இந்தியாவில் உள்ள அரண்மனைகள்
பகுப்பு:மகாராட்டிர அருங்காட்சியகங்கள்
*
பிலவ் வாயு

**பிலவ் எரிவாயு** *(Blau gas)* என்பது புரொப்பேன் வாயுவைப் போன்ற செயற்கை முறையில் ஒளியூட்டும் ஒரு வாயுவாகும். செருமனியின் ஆக்சுபர்கு நகரைச் சேர்ந்த முனைவர் எர்மான் பிலவ்  கண்டுபிடித்த காரணத்தால் இவ்வாயு பிலவ் எரிவாயு என்ற பெயரால் அழைக்கப்படுகிறது. 
கனிம எண்ணெய்களை வாலைவடிகலனில் எடுத்து நேப்தா உருவாகும்வரை வெப்பப்படுத்த வேண்டும். பின்னர் இந்நேப்தா அழுத்தக்குறைவுக்கு உட்படுத்தப்பட்டு திரவமாக்கப்படுகிறது. இந்த நிபந்தனைக்கு உட்பட்டு இவ்வாயு எடுத்துச் செல்லப்படுகிறது. எல்.பி.வாயு என்றழைக்கப்படும் திரவ பெட்ரோலிய வாயுவைப் போல வெளிப்படும்போது இவ்வெரி பொருளும் வாயு நிலையை அடைகிறது. வேதிப்பண்புகளின் அடிப்படையில் இவ்வாயுவின் பண்புகள் நிலக்கரி வாயுவை ஒத்துள்ளன .

செருமன் மொழியில் பிலவ் என்ற சொல்லுக்கு நீலம் என்ற பொருள் என்றாலும், இவ்வாயுவின் நிறம் தண்ணிரின் நிறத்தை போன்றதாகும். எஃகு உருளைகளில் சேகரிக்கப்பட்டு பிலவ் வாயு தேவையான இடங்களுக்கு கொண்டு செல்லப்படுகிறது. செயற்கை முறையில் உருவாக்கப்படும் வாயுக்களில் பிலவ் வாயுவே அதிகமான அலகு ஆற்றலை வெளிப்படுத்துகிறது. நிலக்கரி வாயுவைப் போல இவ்வாயுவில் கார்பன் மோனாக்சைடு கலப்பு கிடையாது.

ஓளிக்காகவும் வெப்பத்திற்காகவும் பிலவ் எரிவாயு எரிக்கப்படுகிறது. 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் தொடக்கத்திலும் இருப்பூர்திப் பெட்டிகளிலும் அடுப்புகளிலும் சற்றுத் தூய்மைக் குறைவான பிண்ட்சு எரிவாயு பயன்படுத்தப்பட்டது. எல்.இசட் கிராப் செப்பலின் என்ற வான்கப்பலுக்கு மிதக்கும் திறனை ஈடுசெய்யும் எரிவாயுவாக  பிலவ் எரிவாயு பிரபலமடைந்திருந்தது .
பிலவ் எரிவாயுவில் 50% ஆல்க்கீன்களும்,  மீத்தேனும் பிற ஆல்க்கேன்களும் சேர்ந்து 37 சதவீதமும், ஆறு சதவீதம் ஐதரசன் வாயுவும் எஞ்சியிருக்கும் அளவு காற்றும் கலந்துள்ளன. மேலும், இவ்வெரி வாயுவின் எரிதல் வெப்பம் 122 மெகாயூல்/மீட்டர்3 ஆகும் .

## மேற்கோள்கள்

## இவற்றையும் காண்க
*வான்கப்பல்

## புற இணைப்புகள்
* Use of Blau gas on airship LZ-127 Graf Zeppelin

பகுப்பு:எரிபொருட்கள்
பகுப்பு:செயற்கை எரிபொருட்கள்
பகுப்பு:செயற்கை எரிபொருள் தொழில்நுட்பம்
பகாட் கஞ்சு

**பகாட்கஞ்சு** (பகார்கஞ்ச், இந்தி: पहाड़गंज, உருது: پہاڑ گنج, , பொருள்: மலைப் பகுதி) என்னும் பகுதி, மத்திய தில்லியில் உள்ளது. இந்த பகுதியின் கிழக்கில் புது தில்லி தொடருந்து நிலையம் அமைந்துள்ளது. முகலாயப் பேரரசின் காலத்தில் இந்தப் பகுதி **ஷாகஞ்சு** என்று அழைக்கப்பட்டது. இதுவும் கரோல் பாகும், தர்யா கஞ்சும் மத்திய தில்லியின் மூன்று ஆட்சிப் பிரிவுகள்.

இங்கு உணவகங்களும், விடுதிகளும் அதிகமுள்ள காரணத்தினால் சுற்றுலாப் பயணிகள் விரும்புமிடமாக உள்ளது. பல்வேறு நாட்டு உணவுமுறைகளில் சமைக்கப்படும் உணவுகளும் இங்கு விற்கப்படுகின்றன.

## ஆட்சியும் அரசும்
இந்த பகுதி *சதர் பசார் - பகாட்கஞ்ச்* என்ற பெயரில், தில்லி மாநகராட்சியின் 12 ஆட்சிப் பிரிவுகளில் ஒன்றாக அறியப்படுகிறது.

2008ஆம் ஆண்டு முதல் இந்த பகுதி புது தில்லி மக்களவைத் தொகுதிக்கு உட்பட்ட பகுதியாக அறிவிக்கப்பட்டுள்ளது.

## சான்றுகள்

## இணைப்புகள்

பகுப்பு:தில்லி சுற்றுப் பகுதிகள்

பகுப்பு:மத்திய தில்லி மாவட்டம்
பெரிய யூத தொழுகைக் கூடம்

**பெரிய யூத தொழுகைக் கூடம்** (*Great Synagogue*) என்பது பின்வருவனவற்றைக குறிப்பிடும்:

* பெல்ஸ் பெரிய யூத தொழுகைக் கூடம்
* டொகாங் யூத தொழுகைக் கூடம்
* ஐரோப்பிய பெரிய யூத தொழுகைக் கூடம்
* எருசலேம் பெரிய யூத தொழுகைக் கூடம்
* பில்சன் பெரிய யூத தொழுகைக் கூடம்
* உரோம் பெரிய யூத தொழுகைக் கூடம்
* சிட்னி பெரிய யூத தொழுகைக் கூடம்
* டெல் அவீவ் பெரிய யூத தொழுகைக் கூடம்

## அருங்காட்சியகம்
* Włodawa Great Synagogue

----
பவநகர் அரசு

**பவநகர் அரசு** (Bhavnagar State) பிரித்தானிய இந்தியாவின் மேற்கில் சௌராட்டிர தீபகற்ப பகுதியில் இருந்த சுதேச சமஸ்தானங்களில் ஒன்றாகும். 7,669 சதுர கிலோ மீட்டர் பரப்பளவு கொண்டிருந்த பவநகர் அரசின் இறுதி மன்னர் பவநகர் அரசை, இந்தியாவுடன் இணைக்க 15 பிப்ரவரி 1948 அன்று ஒப்புதல் அளித்தார்.

## வரலாறு
1194இல் நிறுவப்பட்ட பவநகர் அரசின் துவக்கப் பெயர் *செஜக்பூர்*   ஆகும். பின்னர் 1723இல் இராஜபுத்திர கோகில் குல பவசிங்ஜி என்ற மன்னர் பவநகர் என்ற புதிய நகரை நிறுவிய பின்னர், நாட்டின் பெயர் *பவநகர் அரசு*  என பெயர் மாற்றம் செய்யப்பட்டது. 1807 முதல் பவநகர் அரசு ஆங்கிலேயர்களுக்கு கப்பம் கட்டும்  சுதேச சமஸ்தான மன்னர் எனும் அளவில் பவநகர் அரசை ஆண்டனர். 
பவநகர் மன்னர்களின் அரண்மனையான நீலம் தோட்டத்து அரண்மனை தற்போது பாரம்பரிய தங்கும் விடுதியாக மாற்றப்பட்டுள்ளது.

## ஆட்சியாளர்கள்
கோகில் இராசபுத்திர குலத்தினர் பவநகர் அரசை 1660 முதல்  1947 முடிய ஆண்டனர்.

*1660 – 1703              தாக்கூர் சாகிப் இரத்தன்ஜி இரண்டாம் அகேராஜி 
*1703 – 1764               தாக்கூர் சாகிப் பவசிங்ஜி முதலாம் இரத்தன்ஜி  
*1764 – 1772                தாக்கூர் சாகிப் அகேராஜி மூன்றாம் சிம்மஜி  
*1772 – 1816                தாக்கூர் சாகிப்  வாகத்சிம்மஜி அகேராஜி           
*1816 – 1852              தாக்கூர் சாகிப் வஜேசிம்மஜி   
*1852 – 1854              தாக்கூர் சாகிப் அகேராஜி நான்காம் பவசிம்மஜி 
*1854 – 11 ஏப்ரல் 1870       தாக்கூர் சாகிப்  ஜஸ்வந்த்சிம்மஜி பவ்சிம்மஜி 
*11 ஏப்ரல் 1870 – 29 சனவரி 1896   தாக்கூர் சாகிப் ஜஸ்வந்த்சிம்மஜி 
*29 சனவரி 1896 – 16 சூலை 1919   இரண்டாம் பவசிங்ஜி
*16 சூலை 1919 – 15 ஆகஸ்டு 1947  கிருஷ்ணகுமார் சிங்ஜி

## இதனையும் காண்க
* கட்ச் இராச்சியம்
* பரோடா அரசு
* ஜூனாகத் அரசு
* மைசூர் அரசு
* ஹைதராபாத் நிஜாம்
* இந்திய மன்னராட்சி அரசுகளின் பட்டியல்
*  இந்தியாவின் அரசியல் ஒருங்கிணைப்பு

## மேற்கோள்கள்

## வெளி இணைப்புகள்

*
பகுப்பு:இந்தியாவின் மன்னராட்சிகள்
பகுப்பு:பிரித்தானிய இந்தியா
பகுப்பு:பாவ்நகர் மாவட்டம்
பகுப்பு:கத்தியவார் முகமை
கோஷ்டம் (இந்துக் கோயில்)

**கோஷ்டம்** அல்லது **கோட்டம்** என்பது இந்து சமய கோயிலின் கருவறையை சுற்றி அமைந்திருக்கும் வெளிப்புறச் சுவராகும். இந்த கோஷ்டத்தில் ஆகம முறைப்படி சில இறைருவங்கள் அமைக்கப்படுகின்றன.

[thumb|[நந்தமேடு வீரபாண்டீசுவரர் கோயில்|நந்தமேடு சிவாலயத்தின் கோஷ்டத்தில் தட்சணாமூர்த்தி சிலை]]

சிவாலயங்களில் உள்ள கோஷ்டத்தில் நர்த்தன விநாயகர்,  தட்சிணாமூர்த்தி, திருமால், லிங்கோத்பவர், பிரம்மா, விஷ்ணு துர்க்கை போன்ற இறைச் சிலைகள் அமைக்கப்படுகின்றன. இந்த கோஷ்டத்தில் கருவறையிலிருந்து வெளியேறுகிற அபிசேக நீர் போகும் பாதையான கோமுகியும் அமைக்கப்படுகிறது. மன்னர்கள் காலத்தில் கட்டப்பட்ட பெரிய கற்றளிகளில் இவை இந்த சிற்பங்களைத் தவிற பல்வேறு சிவ மூர்த்தங்களும் அமைக்கப்படுகின்றன. சிவாலயங்களில் உள்ள கோஷ்டத்தினை "சிவாலய கருவறைக் கோஷ்டம்" என்றும் "சிவாலய கோஷ்டம்" என்றும் அழைப்பர். 

சாக்த கோயில்கள் எனப்படும் அம்மன் கோயில்களில் பிரம்மாகி, வைஷ்ணவி போன்றோரின் சிலைகள் கோஷ்டத்தில் அமைக்கப்படுகின்றன. 

## ஆதாரங்கள்

பகுப்பு:இந்துக் கோயில் கட்டிடக்கலை
தூலலிங்கம்

thumb|தஞ்சை பெரிய கோயில் கருவறை விமானம்

**தூலலிங்கம்** என்பது சிவாலயங்களின் கோபுரமாகும். சைவ சமயத்தில் ஆகம முறைப்படி கட்டப்படுகின்ற கோயில் கோபுரங்களையும் சிவபெருமானுடைய உருவமாக வணங்குகின்றனர்.  இதனால் லிங்கமூர்த்தியின் வடிவமாக கோபுரத்தினைக் கருதுகின்றார்கள். 

கோபுர தரிசனம் கோடி புண்ணியம் என்று தமிழில் முதுமொழியொன்று உள்ளது. சிவாலயங்களுக்குச் சென்று முறைப்படி வணங்க இயலாதவர்கள் கூட சிவபெருமானை கோபுரத்தில் தரிசனம் செய்து வழிபடலாம். இந்த வழிபாட்டு முறை தத்துவார்த்த வழிபாடாகும். சிவயாத்திரையாக செல்பவர்கள் கோயில்கள் பூட்டப்பட்டிருந்தாலும் கோபுரத்தினை வழிபட்டு அந்தக் கோயிலையும் வழிபட்டதாக எண்ணிக்கையில் இணைத்துக் கொள்வர்.

## ஆதாரங்கள்


பகுப்பு:சிவ வடிவங்கள்
நிர்மால்ய தோசம்

**நிர்மால்ய தோசம்** என்பது சைவ ஆகமத்தின் படி, சிவன் கோயில்களில் சிவ பெருமானுக்கு படைத்த படையலை, பூஜை முடிந்த பின்னர் பக்தர்களுக்கு பிரசாதமாக வழங்கப்படுதில்லை.  காரணம் நிர்மால்ய (எச்சில்) தோசம் ஏற்படும் என்பதால், சிவன் கோயில்களில் எவ்வித பிரசாதமும் பக்தர்களுக்கு விநியோகிக்கப்படுவதில்லை.
  
ஆனால் பாஞ்சராத்திர ஆகமத்தின் படி, பெருமாள் கோயில்களில் பெருமாளுக்கு படைக்கப்படும் படையல்களுக்கு, நிர்மால்ய தோசம் ஏற்படாது என வேதாந்த தேசிகர் கூறியுள்ளதால், பெருமாளுக்கு படைத்த படையல்களை பக்தர்களுக்கு விநியோகம் செய்யப்படுகிறது.

## மேற்கோள்கள்


பகுப்பு:இந்து சமய நம்பிக்கைகள்
பெர்லின் புதிய யூத தொழுகைக் கூடம்

**பெர்லின் புதிய யூத தொழுகைக் கூடம்** ("New Synagogue") பெர்லின் யூதர் சமூகத்தின் பிரதான யூத தொழுகைக் கூடமாக 1859–1866 இல் கட்டப்பட்டது. பெர்லின் 19 ஆம் நூற்றாண்டு காலப்பகுதியில் இது முக்கிய கட்டடக்கலை சின்னமாக, அல்கம்பிராவினை ஒத்த ஒன்றாக விளங்கியது.

கிரிஸ்டல்நாக்ட்டில் தப்பித்த சில தொழுகைக் கூடங்களில் ஒன்றான இது இரண்டாம் உலகப் போர் காலத்தில் மிகவும் பாதிக்கப்பட்டு, அழிவுற்றது. பின் 1995 இல் மீளவும் திறக்கப்பட்டது.

## குறிப்புகள்

## வெளி இணைப்புகள்

* Entry at ''Berlin Monuments'' site  
* Centrum Judaicum 
* Oranienburger Straße Synagogue 
*Interior image c1870
*2nd interior image c1870

பகுப்பு:யூத தொழுகைக் கூடங்கள்
இன்டன்பர்க் பேரிடர்

**இன்டன்பர்க் பேரிடர்** (*Hindenburg disaster*) எனும் இது, 1937 ஆம் ஆண்டு, மே 6 இல் நடந்த ஒரு வான்கப்பல் விபத்தாகும். "டொய்ச்ச செப்பெலின்-ரீடெரெய்1" (*Deutsche Zeppelin-Reederei1*) எனும் நிறுவன இயக்கத்தில் "இன்டன்பர்க் வகுப்பு வான்கப்பல்" (*Hindenburg-class airship*) வகையைச் சார்ந்த, "இன்டன்பர்க்"  (*Hindenburg*) எனும் பெயருடைய (*பதிவு எண்:D-LZ129*) வான்கப்பல் ஒன்று, அமெரிக்காவின்வின் நியூ செர்சி மாநிலத்திலுள்ள மான்செசுடர்நகரியம் பகுதியில் அமைந்துள்ள "லேக்ஹர்ஸ்ட் கடற்படை விமான பொறியியல் நிலையம்" அருகே, கப்பற் பாய் மரம் உடனான செருமனி பயணிகள் "வான்கப்பல் LZ 129" வான்கப்பலை நங்கூரமிட முயன்ற போது தீ பிடித்து விபத்துக்குள்ளானதாக அறியப்பட்டது. இந்த வான்கப்பல் பயணத்தில், வானூர்தி சேவைப் பணியாளர்கள் 61 பேரும், பயணிகள் 36 பேரும், மொத்தம் 97 பேர்கள் செருமனியின் ஐந்தாவது மிகப்பெரிய நகரமான பிராங்க்ஃபுர்ட்லிருந்து அமெரிக்காவின்வின் நியூ செர்சிக்கு பயணம் மேற்கொண்டிருந்தனர். இலக்கை அடைந்த நிலையில் நடந்த இவ்விபத்தில், 13 பயணிகளும், 22 பயணச் சேவைப் பணியாளர்களும், மற்றும் தரையில் ஒரு சேவைப் பணியாளரும் மொத்தம் 36 பேர்கள் கொல்லப்பட்டு, எஞ்சிய 62 பேர்கள் காயங்களோடு உயிர்தப்பினார்கள்.

## மேற்கோள்கள்

பகுப்பு:1937 இல் வானூர்தி விபத்துகளும் நிகழ்வுகளும்
சிட்னி பெரிய யூத தொழுகைக் கூடம்

**சிட்னி பெரிய யூத தொழுகைக் கூடம்** சிட்னியில் அமைந்துள்ள ஒரு பெரிய யூத தொழுகைக் கூடம் ஆகும்.

இது தோமஸ் ரோவே என்பவரால் வடிவமைக்கப்பட்டு, 1878 இல் அர்ப்பணிக்கப்பட்டது. இது பைசண்டைன் கட்டிடக்கலை, கோதிக் கட்டிடக்கலை பண்புகளைக் கொண்டு உருவாக்கப்பட்டது. இதனை ஆத்திரேலியாவின் "பேராலய தொழுகைக் கூடம்" எனவும் அழைக்கப்படுவதுண்டு.

## உசாத்துணை


## வெளி இணைப்புகள்

* Welcome to the Great Synagogue, Sydney
* The Great Syngagogue of Sydney 
* A history of the Great Synagogue, Sydney
* Great Synagogue rabbis and the British Chief Rabbinate
*  CC-By-SA

பகுப்பு:யூத தொழுகைக் கூடங்கள்
எருசலேம் பெரிய யூத தொழுகைக் கூடம்

**எருசலேம் பெரிய யூத தொழுகைக் கூடம்** என்பது எருசலேமில் அமைந்துள்ள ஓர் தொழுகைக் கூடம் ஆகும். யூதக்குரு சல்மான் இதன் உருவாக்கம் முதல் மரணம் வரை ஆன்மீகத் தலைவராக இருந்தார்.

இங்கு 850 ஆண்களுக்கும் 550 பெண்களுக்குமான இட வசதியைக் கொண்டுள்ளது.

## உசாத்துணை

## வெளி இணைப்பு
* The Jerusalem Great Synagogue: Dedicated to Those Who Can't Come

பகுப்பு:யூத தொழுகைக் கூடங்கள்
வறடிக்கல்

**வறடிக்கல்** என்பது மகப்பேறு அளிக்கக்கூடிய கல்லாக இந்து சமய மக்களால் நம்பப் படுகின்ற கல்லாகும்.  இந்தக் கல்லினை வந்திய - பாடாணம் என்று வடமொழியில் குறிப்பிடுகின்றனர். 

திருச்செங்கோடு மலையில் இந்த வறடிக்கல் அமைந்துள்ளது. மலையின் உச்சியில் அமைந்திருக்கும் இந்தக் கல்லினை முறையாக மூன்று முறை வலம் வருதல் வேண்டும். கல்லானது ஒருபுறம் மலையினையும், மற்றொருபுறம் பள்ளத்தாக்கினையும் கொண்டதாக அமைந்துள்ளது. கல்லினை உடலோடுப் பொருத்தி கல்லினை சுற்ற வைக்க வேண்டும். அப்போது சுற்றுகின்றவர் பள்ளத்தாக்கு இருக்கும் பகுதியில் கல்லினைப் பிடிமானமாகக் கொண்டு சென்று வருவர். இவ்வாறு வலம் வருதலின் போது பெண்கள் இறந்துள்ளதாகவும் கூறப்படுகிறது.

## ஊடகங்களில்
இந்த வறடிக்கல் குறித்தான செய்தியுடன் பெருமாள் முருகன் என்பவரின் மாதொருபாகன் என்ற நாவல் வெளிவந்துள்ளது.

## ஆதாரங்கள்


## வெளி இணைப்புகள்
[]

பகுப்பு:இந்து சமய நம்பிக்கைகள்
எஸ். எஸ். சரவணன்

**எஸ். எஸ். சரவணன்**, (15 செப்டம்பர் 1975) 2016 தமிழ்நாடு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகம் சார்பில் மதுரை தெற்கு சட்டமன்றத் தொகுதிலிருந்து 23,736 வாக்குகள் வித்தியாசத்தில் வெற்றி பெற்று, தமிழ்நாடு சட்டமன்றத்திற்கு, உறுப்பினராகத் தேர்ந்தெடுக்கப்பட்டவர்.

## கல்வி
எஸ். பி. சுப்பிரமணியன் - இந்துமதி இணையருக்குப் பிறந்த சரவணன், பள்ளிக் கல்வியை மதுரை சௌராட்டிர மேனிலைப் பள்ளியிலும், கட்டிட பொறியியல் இளநிலை பட்டப்படிப்பை, திண்டுக்கல் பி.எஸ்.என்.ஏ., பொறியியல் தொழில்நுட்பக் கல்லூரியிலும், கட்டமைப்பு பொறியியலில் முதுநிலைப் பட்டப்படிப்பை தஞ்சாவூர் பொன்னையா இராமஜெயம்  பொறியியல் தொழில்நுட்பக் கல்லூரியிலும்  பயின்றவர்.

## தொழில்
முதுநிலை கட்டமைப்பு பொறியியலாளரான இவர் *சூழிலியல் - தொழில்நுட்ப கட்டுமான*   (Enviro- Tec Construction) நிறுவனத்தை மதுரையில் நடத்தி வருகிறார்.

## வரலாறு
இவரது தாய் வழி பாட்டனார் **[[கே. எஸ். ராமகிருஷ்ணன்]]**, மதுரை நகராட்சி மன்றத் தலைவராக 1967 முதல் 1971 முடிய பணியாற்றியவர். பின்னர் 1971இல் மதுரை கிழக்கு சட்டமன்றத் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டவர். 

## மேற்கோள்கள்


பகுப்பு:மதுரை மக்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:சௌராட்டிர நபர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை அரசியல்வாதிகள்
பரதேசி யூதத் தொழுகைக் கூடம்

**பரதேசி யூதத் தொழுகைக் கூடம்** (*Paradesi Synagogue*) என்பது கொச்சியில் அமைந்துள்ள, நாடுகளின் பொதுநலவாயத்தில் உள்ள செயற்பாட்டிலுள்ள மிகவும் பழமையான யூத தொழுகைக் கூடம் ஆகும். 1567 இல் கட்டப்பட்ட இது கொச்சி இராச்சியத்தில் "கொச்சி யூத" சமுகத்தினால் கட்டப்பட்ட ஏழு தொழுகைக் கூடங்களில் ஒன்றாகும்.

இந்திய மொழிகளின் பயன்பாட்டில் *பரதேசி* என்பது வெளிநாட்டவரைக் குறிக்கும் என்பதால் அத்தொழுகைக் கூடத்திற்கும் அப்பெயர் அமைந்தது. அது **கொச்சி யூதத் தொழுகைக் கூடம்** எனவும் அழைக்கப்படும்.

## உசாத்துணை

## வெளி இணைப்புகள்

*WMF – Paradesi Synagogue, Cochin archived 14 February 2005 on the இணைய ஆவணகம்
*Paradesi Synagogue, Frommer's Review, *New York Times*
*Cochin Jews , Overview Of World Religions, Philtar, St Martin's College (UK).

பகுப்பு:யூத தொழுகைக் கூடங்கள்
1991 தமிழருக்கெதிரான கருநாடகக் கலவரம்

**1991 தமிழருக்கெதிரான கருநாடகக் கலவரம்** என்பது கருநாடக அரசு தமிழ்நாட்டுடன் காவிரி ஆற்று நீர்ப் பிணக்கு தொடர்பில் வன்முறையைக் குறிக்கும். இது திசம்பர் 12–13, 1991 காலப்பகுதியில் தென் கருநாடகப் பகுதியில் குறிப்பாக பெங்களூர், மைசூர் நகரங்களில் இடம் பெற்றது. இந்திய அரசாங்கத்தினால் நியமிக்கப்பட்ட காவிரி நீர் நீதிமன்ற ஆணைக்கெதிராக இடம்பெற்ற ஆர்ப்பாட்டத்தை தாக்குதல் நடத்தியோர் ஆரம்பித்தனர். இதனால் தென்கருநாடகப் பகுதியில் இருந்த தமிழர்கள் வெளியேறுமாறு வன்முறை தீவிரமடைந்தது. தமிழ்நாட்டின் எல்லையில் இருந்த கருநாடக நிலவுடமையாளர்கள் மீது பழிவாங்கல் நடந்ததாக குறிப்பிடப்பட்டது. கருநாடக அரசின் உத்தியோகபூர்வ புள்ளிவிபரம் பதினெட்டுப்பேர் கொல்லப்பட்டதாகத் தெரிவிக்க, சுயாதீன அறிக்கைகள் கொல்லப்பட்டவர்களின் எண்ணிக்கை பதினெட்டுப்பேருக்கு மேல் என்றது.

## இவற்றையும் பார்க்க
* 2016 தமிழருக்கெதிரான கருநாடக கலவரம்

## மேற்கோள்கள்

## உசாத்துணை
* 
* 

பகுப்பு:கருநாடகாவில் குற்றச்செயல்
பகுப்பு:காவிரி ஆற்று நீர்ப் பிணக்கு
பகுப்பு:1991 நிகழ்வுகள்
பகுப்பு:கர்நாடகாவில் கலவரங்கள்
பகுப்பு:கருநாடக வரலாறு (1947- தற்போதுவரை)
கொடைக்கானல் கிருத்துவக் கல்லூரி

**கொடைக்கானல் கிருத்துவக் கல்லூரி** (**Kodaikanal Christian College** (**KCC**) என்பது தமிழ்நாட்டின். கொடைக்கானலில் உள்ள தனியார், சுயநிதி கல்லூரி ஆகும். இது 1994 அக்டோபர் நிறுவப்பட்டது. இதுவே கொடைக்கானலில் துவக்கப்பட்ட  முதல் கலை மற்றும் அறிவியல் கல்லூரி. இது டாக்டர் சாமுவேல் ஆபிரகாம் தலைமையின் கீழ் இயங்கும் ஹவுஸ் ஆப்ரஹாம்ஸ் என்ற அறக்கட்டளை மூலம் நிறுவப்பட்டது.

இந்தக் கல்லூரிக்கு பிரிவு 12 (பீ) கீழ் பல்கலைக்கழக மானியக் குழுவால் (UGC) அங்கீகாரம் அளிக்கப்பட்டுள்ளது. மேலும் இந்திய அரசால்  கிருத்துவ சிறுபான்மை நிறுவனம் என்னும் அங்கீகாரம் அளிக்கப்பட்டது. இக்கல்லூரி மதுரை காமராசர் பல்கலைக்கழகத்தின் கீழ் இணைந்துள்ள ஒரு சுயநிதி கல்வி நிறுவனமாகும்.

கல்லூரியில் எட்டு இளங்கலைப் பட்டப்படிப்புகளையும், இரண்டு முதுகலைப் படிப்புகளையும் வழங்குகிறது. கல்லூரியில் ஏழு துறைகள் உள்ளன;
* ஓட்டல் மேலாண்மை துறை 
* மேலாண்மை கல்வித் துறை 
* வணிகவியல் துறை
* கணிணி அறிவியல், தகவல் தொழில்நுட்பத்துறை 
* பொருளியல் துறை
* சமூகப் பணித் துறை
* வெளிநாட்டு வணிகத் துறை
* ஆங்கிலத் துறை

## வளாகம்
கல்லூரி கடல் மட்டத்தில் இருந்து 7,000 அடி (2,100 மீ) மேலே அமைந்துள்ள பாரடைசு மலைப்பகுதியில் 30 ஏக்கர் (120,000 மீ 2) பரவியுள்ளது. வளாகம், கல்வி நிர்வாக, பொழுதுபோக்கு மற்றும் குடியிருப்பு வசதிகளைக் கொண்டுள்ளது.

## மேற்கோள்கள்

பகுப்பு:கொடைக்கானல்
பகுப்பு:திண்டுக்கல் மாவட்டத்திலுள்ள தனியார் கலைக் கல்லூரிகள்
ஊரு ஹஸ்தம்

thumb|ஊரு ஹஸ்தினைக் குறிக்கின்ற கோட்டோவியம்
**ஊரு ஹஸ்தம்** என்பது இந்து சமய இறை சிற்பங்களிலும், இறை ஓவியங்களிலும் தொடையின் மீது கையை வைத்திருக்கும் அமைப்பாகும். நின்ற திருமேனி சிற்பங்களில் இடது கையாது தொடையின் மீது வைக்கப்பட்டவைகள் உள்ளன. இதனை ஊரு முத்திரை என்றும் அழைப்பர். ஊரு என்றால் தொடை என்ற பொருளில் இந்த முத்திரை அழைக்கப்படுகிறது. 

பொதுவாக சிற்பங்கள் மற்றும் ஓவியங்களில் இடது கையே தொடையின் மீது வைக்கப்பட்ட நிலையில் உள்ளது. அவ்வாறு வைக்கப்பட்ட கையானது அழுந்தப் பற்றாமல் இருக்குமாறு உள்ளன. 

## சிற்பங்கள்
* திருவாரூர் கமலாம்பிகை குட்டிகாசனத்தில் அமர்ந்து ஊரு ஹஸ்தம் தாங்கி வீற்றிருக்கிறாள்
*நெல்லை மாவட்டம், சங்கர நாராயணர் கோயிலில் உள்ள சங்கர நாராயணர் சிற்பத்தில் இந்த ஊரு ஹஸ்த முத்திரை உள்ளது.
* வடரங்கம் ஜம்புகேசுவரர் கோயிலில் உள்ள அம்பிகை அகிலாண்டேசுவரி
* திருப்பதி ஏழுமலையான் கோயிலில் உள்ள வெங்கடாசலபதி

## ஆதாரங்கள்


பகுப்பு:இந்து சமய சிற்பக்கலை
வெப்மெத்தெட்ஸ் உருவாக்குநர்

**வெப்மெத்தெட்ஸ் உருவாக்குநர்** ஜாவா-சார்ந்த ஒருங்கிணைந்த தொகு சூழல் (IDE). இதன் மூலம் குறியீட்டை வெப்மெத்தெட்ஸ் ஒருங்கிணைப்பு வழங்கியில் வடிவமைக்கலாம்.

இவை வெப்மெத்தெட்ஸ் தொடர்ச்சி எனும் வரைகலை நிரலாக்க மொழியை பயன்படுத்தி ஒருங்கிணைந்த பயன்பாட்டு வடிவமைப்பை எளிய முறையிலும் மிக வேகமாகவும் வடிவமைக்க உதவுகின்றன. வெப்மெத்தெட்ஸ் தனது 7 ஆவது பதிப்பின் மூலம் வெப்மெத்தெட்ஸ் வடிவமைப்பானை அறிமுகப்படுத்தியுள்ளது .இந்த வடிவமைப்பபான் எக்லிப்ஸ் ஐ அடிப்படையாகக்கொண்ட ஐ.டி இ (IDE ).

இவற்றின் மூலம் தன்னகத்தே குறியீட்டை சேமித்து அதை செயல்படுத்த முடியாது. இவை ஒருங்கிணைந்த வழங்கியில் ஒரு பயனரே ஆகும். இவை அந்த ஒருங்கிணைந்த சர்வருக்கு கட்டளையிட்டு செயல்களை செய்துமுடிக்கின்றன.

## நிரல் அம்சங்கள்
வெப்மெத்தெட்ஸ் படைப்பாளி பின்வரும் தொகுக்கும் வசதிகளை கொண்டுள்ளன:
*  வெப்மெத்தெட்ஸ் தொடர்ச்சி மற்றும் ஜாவா சேவைகளை தொகுக்கலாம். (நிரலாக்க தர்க்கம்)
*  ஆவணங்களை உருவாக்கி அதை வசதிக்கேற்ப மாற்றி முகப்புதல் செய்யலாம்.
* சோதனை, நீக்கல் மற்றும் இயக்கும் சேவைகள்
* வலை சேவைகள் உருவாக்கம் மற்றும் கட்டமைப்பு
* தொகுக்கும் பொருத்தி சேவை மற்றும் அறிவிப்புகள் (வெளி அமைப்புகளுடணான தொடர்பு )

## குறிப்புகள்

## வெளி இணைப்புகள்
* webMethods product list 

பகுப்பு:ஒருங்கிணை விருத்திச் சூழல்கள்
நல்லதும் கெட்டதும்

[thumb|பல சமயங்களில் [தேவதூதர் நல்லதாகவும், சாத்தான் கெட்டதாகவும் கருதப்படுகிறது.]]
thumb|யூத-கிறித்தவ பாரம்பரியம் மிக்கேல் வானதூதர் தீய சக்திக்கெதிராக போராடுபவராக சித்தரிக்கிறது.
சமயம், நன்னெறி, மெய்யியல், உளவியல் ஆகியவற்றில் **நல்லதும் கெட்டதும்** அல்லது **நன்மையும் தீயதும்** (*good and evil*) என்பது மிகவும் பொதுவான இருபிரிவு ஆகும். மனிச்சிய, ஆபிரகாமிய சமயச் செல்வாக்கு கலாச்சாரங்களில் தீமை என்பது நன்மைக்கு எதிரான இரட்டைப் போராட்டமாகவும், இதில் தீமை அழிக்கப்பட்டு, நன்மை மேலோங்கும் எனப் பொதுவாக நம்பப்படுகிறது. பௌத்த கலாச்சார ஆன்மீகச் செல்வாக்கில், நன்மை தீமை ஆகிய இரண்டும் இரட்டைப் போராட்டத்தின் பகுதிகளாக நம்பப்படுகிறது. இதனை ஒன்றுமில்லாமை அல்லது வெறுமை மூலம் வெல்ல முடியும் எனவும், நன்மை தீமை ஆகிய இரண்டு வேறுபட்ட கொள்கைகளைக் கண்டுணர்தல் எனவும், ஆயினும் அது உண்மையல்ல, அவற்றின் இருமையை வெற்றுப்படுத்தி, ஒருமையை அடைதல் எனவும் விளக்குகிறது.

## இவற்றையும் பார்க்க
* தொகுப்புவழிப் பகுத்தறிதல்
* அறம்
* தீவினைச் சிக்கல்
* பாவம்
* நன்னெறி
* அறம்

## உசாத்துணை

## வெளி இணைப்புகள்

* Good and Evil in (Ultra Orthodox) Judaism
* ABC News: Looking for Evil in Everyday Life
* Psychology Today: Indexing Evil 
* ''Booknotes'' interview with Lance Morrow on ''Evil: An Investigation'', October 19, 2003. 
* Chattopadhyay, Subhasis. **[http://philpapers.org/rec/CHATDO-34 The Discussion of Evil in Christianity]** in *[[Prabuddha Bharata]] or Awakened India* 118 (9):540-542 (2013). ISSN 0032-6178
* Chattopadhyay, Subhasis. '''Prolegomenon to the Study of Evil.''' in Prabuddha Bharata or Awakened India 118 (4):278-281 (2013). ISSN 0032-6178

பகுப்பு:சமயக் கருத்துருக்கள்
பகுப்பு:குற்றங்கள்
பகுப்பு:சமயத்துக்குரிய மெய்யியல்
இருத்தல்

**இருத்தல்** அல்லது **இருப்பு** (*existence*) என்பது பொதுவாக ஒன்றின் இருப்பின் புறநிலை தொடர்ச்சிகளின் சுயாதீனத்தைக் கொண்டிருத்தலாகும்.

உள்ளியம் இருந்து கொண்டிருத்தலின் இயற்கை, இருத்தல் அல்லது உண்மைநிலை ஆகியவற்றை பொதுவில் ஆராய்கிறது. அத்துடன் இருந்து கொண்டிருத்தலின் வகைகளின் அடிப்படையையும் அவற்றின் தொடர்புகளையும் ஆராய்கிறது.

பாரம்பரியமாக இது மீவியற்பியல் என்ற மெய்யியலின் முக்கிய பகுதியாக பட்டியலிடப்பட்டு, உள்ளியம் உட்பொருள் இருப்பு பற்றிய கேள்விகளுடன் தொடர்பு கொள்கிறது (எ.கா: "*[[யூடிஎஃப்ஜே-39546284]] என்ற விண்மீன் கட்டமைப்பு இருக்கிறதா?*"). மேலும், உட்பொருட்கள் எவ்வாறு குழுவாக முடியும், அதிகாரப்படி முறையில் தொடர்பு, ஒற்றுமைகளினதும் வேற்றுமைகளினதும்படி எவ்வாறு துணைப்பிரிப்புக்கள் அமையும் போன்றன பற்றியும் இது தொடர்பு கொள்கிறது.

பொருள்முதல் வாதம் இருப்பது எதுவோ அது பொருள், ஆற்றல் என்பன மட்டுமே என்கிறது. ஆகவே எல்லாமே சடப்பொருளின் கூட்டாக, எல்லாச் செயல்களுக்கும் ஆற்றல் தேவையாக, சடப்பொருளின் இடையூடாட்டத்தின் விளைவாக அனைத்துத் தோற்றப்பாடுகள் அமைகின்றன.

உயிர் என்பது சுய தங்கி வாழ்தலுள்ள உயிரியல் நிகழ்வுகளைக் கொண்டிருக்கும் வேறுபாடு கூறுகளின் பண்பாகும். அவ்வாறு இல்லாதது அல்லது அத்தகைய செயற்பாடற்றது (இறப்பு), அல்லது செயற்பாடு இல்லாதததும் "" என்று வகைப்படுத்தப்படுகிறது

## இவற்றையும் பார்க்க
* *[[நான் சிந்திக்கிறேன், ஆகையால் நான் இருக்கிறேன்]]*
* காப்பு விதி
* இருத்தலியல்

## குறிப்புகள்

## உசாத்துணை
* அரிசுட்டாட்டில், *The Metaphysics*, translated by Hugh Lawson-Tancred, Penguin Classics, 1999, , 
* Antoine Arnauld and Pierre Nicole *Logic, or the Art of Thinking*, (known as the *[[Port-Royal Logic]]*), translated J. Buroker, Cambridge 1996
* Terry Eagleton, *The Meaning of Life*,  Oxford University Press, 2007,  
* Heraclitus, *Fragments*, James Hilton, forward, Brooks Hexton, translator, Penguin Classics, 2003, , 
* Michael J. Loux, *Ockham's Theory Of Terms* (translation of book I of the *Summa Logicae* c-1327)
* Bryan Magee, *The Story of Philosophy*,  Dorling Kindersley Lond. 1998, 
* John Stuart Mill, *[[A System of Logic]]*, 8th edition 1908* பிளேட்டோ, *The Republic*, translated by Desmond Lee, Penguin Classics, 2003, , 
* Alvin Thalheimer, *The Meaning of the Terms: Existence and Reality.* Princeton University Press, 1920
* C. J. F. Williams, *What is Existence?*, Oxford University Press, 1981

## வெளி இணைப்புகள்

* The Concept of Existence: History and Definitions from Leading Philosophers
* "A Treatise on Book Titles" is a work by Sayf al-Din al-Amidi, in Arabic, about "original" and "mental existence". It dates from 1805.

பகுப்பு:மெய்யியல்
நத்வாசாரை

நத்வாசாரை *(Nadwasaray)* இந்தியாவின் உத்தரப் பிரதேச மாநிலம்  மவூ மாவட்டத்திலுள்ள, கௌசி  நகருக்கு வெளியே 9 கிலோமீட்டர் தொலைவில் அமைந்துள்ள ஒரு கிராமம் ஆகும். நத்வாகாசு என்ற பெயராலும் இக்கிராமம் அழைக்கப்படுகிறது. 

2011 ஆம் ஆண்டின் நிலவரப்படி, இக்கிராமத்தின் மக்கள் தொகை சுமார் 5000 முதல் 6000 பேர் ஆகும். போதுமான அளவுக்கு அடிப்படை வசதிகளும், 24 மணி நேர மின்சார வசதியும் இல்லாத ஒரு கிராமமாக  நத்வாசாரை கிராமம் இருக்கிறது. 2005 ஆம் ஆண்டில் இங்கு ஒரு தொலைபேசி இணைப்பகம் நிறுவப்பட்டது . மனிதவள மேம்பாட்டு நிறுவனம் http://www.hrdf.org.in/index.htm  இக்கிராமத்தில்தான் முதன்முதலாக ஒரு பள்ளிக்கூடத்தை  நிறுவியது . 1990 ஆம் ஆண்டு அமைக்கப்பட்ட இப்பள்ளிக்கூடத்தின் பெயர் பால சிசு நிகேதன் என்பதாகும். சிறுவர் மற்றும் தொடக்கப்பள்ளியாக ஆரம்பிக்கப்பட்ட இப்பள்ளி , மவூ மாவட்டத்தின் மாவட்டக் கல்வித் துறையால் எட்டாம் வகுப்பு http://www.hrdf.org.in/bal_shishu_niketan.htm  வரையிலான நடுநிலைப்பள்ளியாகத் தரம் உயர்த்தப்பட்டது. இப்பள்ளியில் 350 மாணவர்களுக்கு மேல் கல்வியறிவு பெறுகின்றனர். இவர்களில் 30 சதவீதம் மாணவர்கள் பெண்கள் என்பது குறிப்பிடத்தக்கதாகும் .

## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:மவூ மாவட்டத்திலுள்ள ஊர்களும் நகரங்களும்
பொன் விதி

**பொன் விதி** (*Golden Rule*) என்பது தன்னை எவ்வாறு ஒருவர் நடத்த விரும்புகிறாரோ அவ்வாறே மற்றவரை நடத்தும் கோட்பாடாகும். இது பிறர்நல கோட்பாடாக சமயங்களிலும் கலாச்சாரங்களிலும் காணப்படுகிறது.

இக்கோட்பாடு நேரான அல்லது மறையான தடையுத்தரவான ஆளும் வழிகாட்டலாக பின்வருமாறு காணப்படலாம்:

* தன்னை எவ்வாறு ஒருவர் நடத்த விரும்புகிறாரோ அவ்வாறே மற்றவரை நடத்தல் (நேரான அல்லது வழிநடத்தும் வடிவம்).
* தன்னை எவ்வாறு ஒருவர் நடத்த விரும்பவில்லையோ அவ்வாறே மற்றவரை நடத்தாமை (மறையான அல்லது தடையான வடிவம்).
* மற்றவர் தொடர்பில் நீங்கள் எதை விரும்புகிறீர்களோ, அவ்வாறே உங்களையும் விரும்புதல் (இரக்கம் அல்லது பிரதிச் செயல் வடிவம்).

## இவற்றையும் பார்க்க
* உபுண்டு (மெய்யியல்)
## வெளி இணைப்புகள்

## உசாத்துணை

பகுப்பு:மெய்யியல் விதி
காரணம்

**காரணம்** (*Reason*) என்பது விடய தொடர்பான உணர்வை விழிப்புணர்க் கொள்திறனாகவும், ஏரணம் பிரயோகித்தலாகவும், காரணிகளை உறுதி செய்வதாகவும், செயல் வழக்கத்தை மாற்றல் அல்லது நியாயப்படுத்தலாகவும், புதிய அல்லது ஏற்கெனவே இருக்கம் தகவல் அடிப்படையில் உள்ள நிறுவன அமைப்பும் நம்பிக்கையும் ஆகும். இது மனித பண்புக்கூறு செயற்பாடுகளான மெய்யியல், அறிவியல், மொழி, கணிதம், கலை ஆகியவற்றுடன் நெருங்கிய தொடர்பு கொண்டதாகவும், மனித இயல்புப் பண்புகளாக வரையறுக்கலாம் என கருதப்படுகிறது.
காரணம் அல்லது அதன் பண்பு சிலவேளை பகுத்தறிவு என கருதப்படுகிறது.

## உசாத்துணை

பகுப்பு:மெய்யியல்
பண்டைய கிரேக்க மெய்யியல்

[thumb|300px|right|[ராபியேல் சான்சியோவின் ஏதென்சு கல்விக்கூடம்.]]
**பண்டைய கிரேக்க மெய்யியல்** கி.மு 6 ஆம் நூற்றாண்டில் எழுச்சியுற்று கெலனியக் காலம் வரையிலான உரோமைப் பேரரசு காலப் பண்டைக் கிரேக்கம் வரை தொடர்ந்து, 1453 வரை காணப்பட்டது. இது பல பரந்த, வகையான விடயங்களான அரசியல் தத்துவம், நன்னெறி, மீவியற்பியல், உள்ளியம் (மெய்யியல்), ஏரணம், உயிரியல், சொல்லாட்சிக் கலை, அழகியல் போன்றனவற்றுடன் தொடர்புபட்டிருந்தது.

பல மெய்யியலாளர்கள் இன்று, கிரேக்க மெய்யியல் பல மேற்கத்திய நாகரிகத்தில் தாக்கம் செலுத்தியது என ஏற்றுக் கொள்கிறார்கள். ஆல்பிரட் நார்த் வொய்ட்ஹெட் குறிப்பிடும்போது: "ஐரோப்பிய மெய்யியல் மரபின் பாதுகாப்பான பொதுப் பண்பு என்பது அது பிளேட்டோவின் அடிக்குறிப்புகளின் ஒரு தொடரைக் கொண்டுள்ளது என்பதாகும்." தெளிவாக, செல்வாக்கின் உடைவுபடாமை பண்டைக் கிரேக்கம், கெலனிய மெய்யியலாளர்கள் முதல் ஆரம்ப இசுலாமிய மெய்யியல், ஐரோப்பிய மறுமலர்ச்சி, அறிவொளிக் காலம் வரை தொடர்ந்தது.

## இவற்றையும் பார்க்க
*பண்டைய கிரேக்க மெய்யியலாளர்கள் பட்டியல்

## குறிப்புகள்

## உசாத்துணை
* 
* Nikolaos Bakalis (2005). *Handbook of Greek Philosophy: From Thales to the Stoics Analysis and Fragments*, Trafford Publishing 
* John Burnet, ''Early Greek Philosophy'' , 1930.
* 
* William Keith Chambers Guthrie, *A History of Greek Philosophy: Volume 1, The Earlier Presocratics and the Pythagoreans*, 1962.
* Søren Kierkegaard, *[[On the Concept of Irony with Continual Reference to Socrates]]*, 1841.
* A. A. Long. *Hellenistic Philosophy.* University of California, 1992. (2nd Ed.)
* Martin Litchfield West, *Early Greek Philosophy and the Orient*, Oxford, Clarendon Press, 1971.
* Martin Litchfield West, *The East Face of Helicon: West Asiatic Elements in Greek Poetry and Myth*, Oxford [England] ; New York: Clarendon Press, 1997.

## வெளி இணைப்புகள்

* Ancient Greek Philosophy, entry in the Internet Encyclopedia of Philosophy
* The Impact of Greek Culture on Normative Judaism from the Hellenistic Period through the Middle Ages c. 330 BCE- 1250 CE 
* Orphic Platonism 

பகுப்பு:மெய்யியல் வரலாறு
பகுப்பு:பண்டைய கிரேக்கம்
கையால் ஆண்குறியை தூண்டுதல்

**கையால் ஆண்குறியை தூண்டுதல்** (*Handjob*) என்பது ஆணுடைய ஆண்குறியை மற்றொரு நபர் கையாண்டு புணர்ச்சிப் பரவசநிலையைத் தருவதாகும். இந்த முறையானது சுய இன்பத்தோடு ஒத்துப்போகிறது. ஆனால் சுயஇன்பத்தில் ஆண் தன்னுடைய ஆண்குறியை அவரே கையாளுவார், இந்த முறையில் பிறர் கையாளுதல் இரண்டிற்குமான  வேறுபாடாகும்.

இவ்வாறு கையால் ஆண்குறியை தூண்டி விந்தணுக்களை வெளியேற்றுவதால் உடலுறவின் மூலம் பரவுகின்ற நோய்த்தொற்றுகளின் அபாயங்கள் குறைக்கப்படுகின்றன. பெண்களுக்கு கருதரித்தல், கன்னித்தன்மை இழப்பு போன்றவை நிகழாத வண்ணம் இருப்பதால் இந்த முறையை ஊடுருவாத உடலுறவு எனவும் அழைக்கின்றனர். 

புணர்ச்சியில் ஈடுபடும் ஆண், தன்னுடைய இணையான பெண்ணின் யோனி, பெண்குறிக் காம்பு போன்றவற்றை விரலால் தூண்டிவிடுதலும், பெண்ணானவள், தன்னுடைய இணையான ஆணின் ஆண்குறியை கையாளுதலும் பரஸ்பர சுயஇன்பம் என்று அழைக்கப்படுகிறது.

## இவற்றையும் காண்க
*பாலியல் நிலைகள்

## ஆதாரங்கள்

பகுப்பு:பாலியல் நடத்தைகள்
மத்திய கால மெய்யியல்

**மத்திய கால மெய்யியல்** என்பது சுமார் கி.பி ஐந்தாம் நூற்றாண்டில் மேற்கு உரோமைப் பேரரசு வீழ்ச்சியில் இருந்து 16 ஆம் நூற்றாண்டு மறுமலர்ச்சி வரையான நடுக் கால மெய்யியல் ஆகும். மத்திய கால மெய்யியல் 8 ஆம் நூற்றாண்டு மத்தியில் பகுதாதுவிலும் 8 ஆம் நூற்றாண்டு கடைசிப் பகுதியில் சார்லமேன் நாடோடி அவையிலும் பிரான்சில் ஆரம்பமாகியது. மரபார்ந்த கால கிரேக்கத்திலும் உரோமிலும் ஏற்பட்ட பண்டைய கலாச்சார வளர்ச்சியை மீளவும் கண்டுபிடிக்கும் செயற்பாடாக பகுதியளவில் அமைந்தும், இறையியல் பிரச்சனைகளின் தேவையையை பகுதியாக வெளிக்கொணருவதாகவும், புனிதக் கோட்பாட்டுடன் சமயச் சார்பற்ற கற்றலை இணைப்பதாகவும் அமைந்தது.

## இவற்றையும் பார்க்க
*கிறித்தவ மெய்யியல்
*யூத மெய்யியல்

## உசாத்துணை

## வெளி இணைப்புகள்
*The London Philosophy Study Guide  offers many suggestions on what to read, depending on the student's familiarity with the subject: Medieval Philosophy 
*
**Medieval Philosophy Electronic Resources
*Article ''Philosophy'' at The Catholic Encyclopedia
*Some medieval Jewish philosophers
*Medieval Natural Philosophy and the Church by James Hannam
*The Fathers, the Scholastics, and Ourselves by von Balthasar 
*Medieval Philosophy and Theology journal
*http://foundationsirishculture.ie/about/

பகுப்பு:மெய்யியல் வரலாறு
காவேரி (இதழ்)

**காவேரி** என்பது 1940- 1950 ஆம் ஆண்டுகளில் கும்பகோணத்திலிருந்து மாதம் தோறும் வெளிவந்த ஓர் இலக்கிய இதழ் ஆகும். கே. எஸ். இராமானுசம்  என்பவர் இந்த காவேரி இதழின் வெளியீட்டாளரும் ஆசிரியரும் ஆவார்.

கதை, கவிதை, கட்டுரை, தொடர்கதை போன்ற இலக்கியப் படைப்புகள் காவேரி இதழில் இடம்பெற்றன.
ஓரங்க நாடகங்கள், மொழிபெயர்ப்புக் கதைகள், ஆசிரிய உரைகள் ஆகியனவும் இந்த இதழில் அச்சேறி வெளிவந்தன.
அந்தக் காலத்தில் அறியப்பட்ட  சுத்தானந்த பாரதியார்,  தமிழழகன், நா.சீ வரதராசன், இளம்பாரதி, தொ. மு. பாஸ்கரத் தொண்டைமான் போன்ற இலக்கிய எழுத்தாளர்கள் இந்த காவேரி இதழில் எழுதி வந்தனர்.

## சான்றாவணம்
காவேரி இதழ் தொகுப்பு, பாகம்:ஒன்று வெளியீடு:கலைஞன் பதிப்பகம், தியாகராய நகர், சென்னை-17

பகுப்பு:நின்று போன தமிழ் இதழ்கள்
சாபர் இபின் அய்யான்

**கெபெர்** என்றும் அறியப்படும் **அபு மூசா சாபர் இபின் அய்யான்** (Abu Mūsā Jābir ibn Hayyān) என்பவர், வேதியியலாளரும், வானியலாளரும், சோதிடரும், பொறியாளரும், புவியியலாளரும், மெய்யியலாளரும், இயற்பியலாளரும், மருந்தியலாளரும், மருத்துவருமான ஒரு பல்துறை அறிஞர். துஸ் என்னுமிடத்தில் பிறந்து அங்கேயே கல்வி கற்ற இவர் பின்னர் கூஃபாவுக்குச் சென்றார். சில வேளைகளில் இவர் தொடக்ககால வேதியியலின் தந்தை எனக் குறிப்பிடப்படுகிறார்.

கிபி 10 ஆம் நூற்றாண்டிலேயே இவரது அடையாளம் குறித்தும், இவரது ஆக்கங்கள் எவை என்பது குறித்தும் இசுலாமிய உலகில் கருத்து முரண்பாடுகள் நிலவின. கிறித்தவ மேற்குலகில் இவரது பெயர் *கெபெர்* என இலத்தீனாக்கம் பெற்றிருந்ததுடன், 13 ஆம் நூற்றாண்டு ஐரோப்பாவில் பொதுவாக போலி கெபெர் என அழைக்கப்பட்ட ஒரு அடையாளம் தெரியாதவர் இரசவாதம், உலோகவியல் என்பன சார்ந்த ஆக்கங்களை கெபெர் என்னும் பெயரில் எழுதியிருந்தார்.

## மேற்கோள்கள்

பகுப்பு:வேதியியலாளர்கள்
பகுப்பு:வானியலாளர்கள்
பகுப்பு:721 பிறப்புகள்
பகுப்பு:815 இறப்புகள்
பகுப்பு:8 ஆம் நூற்றாண்டு வானியலாளர்கள்
காலியம் பாசுபைடு

**காலியம் பாசுபைடு** (*Gallium phosphide*) என்பது GaP என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். குறைக்கடத்தி வேதிப்பொருளான இச்சேர்மம் 2.26 எலக்ட்ரான் வோல்ட் (300 கெல்வின்) மறைமுக ஆற்றல் இடைவெளி அளவைக் கொண்டுள்ளது. வெளிர் ஆரஞ்சு நிறத் துண்டுகளாக இப்பல்படிகம் தோற்றமளிக்கிறது. கட்டற்ற கடத்தி ஈர்ப்பு காரணமாக, மாசற்ற ஒற்றைப் படிகச்சீவல்கள் தெளிவான ஆரஞ்சு நிறத்தில் உள்ளன. காலியம் பாசுபைடு தண்ணீரில் கரையக்கூடியதாகவும் நெடியற்றும் காணப்படுகிறது.
கந்தகம் அல்லது தெலூரியம் காலியம் பாசுபைடுடன் மாசிடப்பட்டு என் – வகை குறைக்கடத்திகள் உருவாக்கப்படுகின்றன, துத்தநாகம் காலியம் பாசுபைடுடன் மாசிடப்பட்டு பி - வகை குறைகடத்திகள் உருவாக்கப்படுகின்றன.  
ஒளியலில் காலியம் பாசுபைடு சில பயன்களைக் கொண்டுள்ளது. 
262 நா.மீ – இல் 4.30 (புற ஊதா), 550 நா.மீ – இல் 3.45 (பச்சை) மற்றும் 840 நா.மீ – இல் 3,19 (அகச்சிவப்பு) என ஒளிவிலகல் எண் அளவுகளை காலியம் பாசுபைடு பெற்றுள்ளது

## ஒளி உமிழ் இருமுனையங்கள்
ஆங்கிலத்தில் சுருக்கமாக எல்.இ.டி எனப்படும் இரு முனையங்களை பெருமளவில் தயாரிப்பதற்கு காலியம் பாசுபைடு பயன்படுத்தப்படுகிறது. குறிப்பாக சிவப்பு, ஆரஞ்சு மற்றும் பச்சை நிற  குறைந்த மற்றும் நடுத்தர பிரகாசமான இருமுனையங்கள் 1960 களிலிருந்து குறைந்த விலையில் தயாரிக்கப்படுகின்றன. உயர் மின்சார அளவுகளில் இதன் ஆயுள் குறைவாகும். மேலும், வெப்பநிலை மாறுபாடுகளும் இதன் ஆயுளைப் பாதிக்க்கும். காலியம் பாசுபைடை தனியாகவும் காலியம் ஆர்சினைடு பாசுபைடுடன் இணைத்தும் பயன்படுத்துகின்றனர். 
 
தூய்மையான காலியம் பாசுபைடு ஒளி உமிழ் இருமுனையங்கள் 555 நானோமீட்டர் அலைநீள பச்சை ஒளியை உமிழ்கின்றன. நைட்ரசன் மாசிட்ட காலியம் பாசுபைடு ஒளி உமிழ் இருமுனையங்கள் 565 நானோமீட்டர் அலைநீள மஞ்சள் – பச்சை ஒளியையும், துத்தநாக ஆக்சைடு மாசிட்ட காலியம் பாசுபைடு ஒளி உமிழ் இருமுனையங்கள் 700 நானோமீட்டர் அலைநீள சிவப்பு ஒளியையும் உமிழ்கின்றன.

மஞ்சள் மற்றும் சிவப்பு ஒளிகள் காலியம் பாசுபைடில் ஒளி ஊடுறுவும் என்பதால் GaP -மேல்-GaAsPGaP ஒளி உமிழ் இருமுனையங்கள், GaAs-மேல்-GaAsP ஒளி உமிழ் இருமுனையங்களைவிட மேம்பட்டவையாக உள்ளன.

900 பாகை செல்சியசு வெப்பநிலைக்கு மேல் காலியம் பாசுபைடு பிரிகையடைந்து, பாசுபரசு ஆவியாக வெளியேறுகிறது. 1500 பாகை செல்சியசு படிகவளர்ச்சியில், 10-100 வளிமண்டல மந்த வாயு அழுத்தத்தில் பாசுபரசை உருகிய போரிக் ஆக்சைடு போர்வைக்குள் வைப்பதன் மூலம் பிரிகையடைதல் தடுக்கப்படுகிறது. இச்செயல்முறை நீர்ம அகவுறையுடனான சொக்ரால்சுகி வளர்ச்சிமுறை எனப்படுகிறது. இது சிலிக்கன் சீவல்களுக்கு பயன்படுத்தப்படும் சொக்ரால்சுகி செயல்முறையின் விரிவுபடுத்தப்பட்ட ஒரு முறையாகும்.

## தொடர்புடைய வேதிப்பொருட்கள்
* காலியம் ஆர்சினைடு
* காலியம் நைட்ரைடு
* இண்டியம் பாசுபைடு

## தொடர்புடைய உலோகக் கலவைகள்
* அலுமினியம் காலியம் இண்டியம் பாசுபைடு
* இண்டியம் காலியம் பாசுபைடு
* காலியம் ஆர்சினைடு பாசுபைடு

## மேற்கோள்கள்

## புற இணைப்புகள்
* Ioffe NSM data archive

பகுப்பு:காலியம் சேர்மங்கள்
பகுப்பு:பாசுபைடுகள்
பகுப்பு:குறைக்கடத்திகள்
பகுப்பு:ஒளியியல் பொருட்கள்
பாரீசுவ ஜீனாலயம்

**பாரீசுவ ஜீனாலயம்** என்பது தமிழ்நாட்டின் தற்போதைய கிருட்டிணகிரி மாவட்டத்தில் உள்ள ஒசூரில் இருந்த ஒரு சைன கோயிலாகும். இக்கோயில் சைனத்தின் இருபத்து மூன்றாவது தீர்தரங்கரான பார்சுவநாதருக்கு அமைக்கப்பட்டது ஆகும்.
## வரலாறு
பழங்காலத்தில் **செவிடப்பாடி** என அழைக்கப்பட்ட ஒசூரில் *ஸ்ரீ பூசந்திர சித்யான நந்தி தேவரின்* மகனான *தண்டநாயக்க கங்கியப்பன்* என்பவரால் பதினோராம் நூற்றாண்டில் கட்டப்பட்டது இந்த பாரீசுவ ஜீனாலயம். இத்தகவலை ஒசூரில் வெங்கடேஷ் நகர் பகுதியில் உள்ள வெங்கடரமண சுவாமி கோயில் உள்ள குன்றில் உள்ள பொ.ஊ. 1127 ஆண்டைச் சேர்ந்த போசள மன்னன் விட்டுணுவர்தனன் காலத் தமிழ்க் கல்வெட்டு குறிப்பிடுகிறது. இந்தக் குன்றிலேயே இந்த சைனக் கோயில் இருந்திருக்கிறது. அந்தக் கோயில் என்ன ஆனது என்று தெரியவில்லை. இங்கிருந்த சைனர்கள் இடம்பெயர்ந்த காலத்திற்கு பிறகு இப்போது உள்ள வெங்கடரமணர் கோயிலாக பிற்காலத்தில் அது மாற்றப்பட்டதாக இருக்க வாய்ப்புண்டு. இதற்குச் சான்றாகக் கோயிலை ஒட்டிய பகுதியிலேயே இந்தக் கல்வெட்டும் சைனத் தீர்தரங்கர் சிற்பமும், கோயிலுக்குப் படியேறும் படிக்கட்டை ஒட்டி இன்னொரு தீர்த்தரங்கர் சிற்பமும் உள்ளன. இந்தக் குன்றில் சைனத் துறவிகள் வாழ்ந்ததற்காண அடையாளங்கள் உள்ளன.
## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்

பகுப்பு:தமிழ்நாட்டு சமணக் கோயில்கள்
பகுப்பு:கிருஷ்ணகிரி மாவட்டத்திலுள்ள சமணக் கோயில்கள்
பகுப்பு:சமணக் கோயில்கள்
மேவார்

thumb|மேவாரின் வரைபடம்
**மேவார் பிரதேசம்** அல்லது **மேவாட்** (Mewar  or  Mewāḍ)  (இந்தி: मेवाड़)  இந்தியாவின் மேற்கில் உள்ள இராஜஸ்தான் மாநிலத்தில் தென்கிழக்கில் அமைந்த நிலப்பரப்பாகும். மேவார் பகுதியில் பில்வாரா மாவட்டம், சித்தோர்கார் மாவட்டம், ராஜ்சமந்து மாவட்டம், உதய்பூர் மாவட்டம், மற்றும் மத்தியப் பிரதேசத்தின் சில பகுதிகள் அடங்கியுள்ளது. மேவார் பகுதியில் ஜவாய் ஆறு மற்றும் பனாஸ் ஆறுகள் பாய்கிறது.

மேவார் பகுதி பல்லாண்டுகளாக இராசபுத்திர மன்னர்களால் தன்னாட்சியுடன் 1817 வரை ஆளப்பட்டது. பின்னர் பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் மேவார் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று   சமஸ்தானம் இந்தியாவுடன் இணைக்கப்பட்டது.

## அமைவிடம்
மேவார் பகுதியின் வடமேற்கில் ஆரவல்லி மலைத்தொடரும், வடக்கில் அஜ்மீரும், தெற்கில் குசராத்தும், தென்கிழக்கில்  மத்தியப் பிரதேசத்தின் மால்வா பகுதியும், கிழக்கில் இராஜஸ்தானின் ஹதோதி பகுதியும் எல்லைகளாக அமைந்துள்ளது.

## வரலாறு
மேவார் இராச்சியம்  உதய்ப்பூர் நகரத்தைத் தலைநகராகக் கொண்டு கி பி 530இல் நிறுவப்பட்டது. எனவே மேவாரை உதய்ப்பூர் இராச்சியம் என்றும் அழைப்பர். பின்னர் மேவாரின் தலைநகராக அமைந்த சித்தோர்கார் கோட்டையை   1568-இல்  அக்பர்  கைப்பற்றினார். முகலாயப் பேரரசில் மேவார் பகுதி  150 ஆண்டுகள் இருந்தன.

மேவார் பகுதிகளை இராஜபுத்திர மோரி, குகிலோத் மற்றும் சிசோதியா குல இராஜபுத்திர மன்னர்கள் 1400 ஆண்டுகளுக்கு மேலாக ஆண்டனர்.
1949இல் இந்தியப் பிரிவினைக்கு பின்னர் 1949இல் மேவார் பகுதிகள் இந்திய அரசுடன் இணைக்கப்பட்டது. சித்தோர்கார்  நகரம் சிசோதியா இராஜபுத்திர குலத்தினரின் தலைநகராக விளங்கியது.

## பொருளாதாரம்
மேவார் பகுதியின் பொருளாதாரம் சுற்றுலாத் துறை, கைவினைப் பொருட்கள், சிறுதானியங்கள், நிலக்கடலை, சோயாபீன்ஸ்  மற்றும் கல் தொழிற்சாலைகளையே நம்பியுள்ளது.

## படக்காட்சிகள்

படிமம்:A View of Sita Mata sanctuary, Pratapgarh, Rajasthan, India.jpg|சீதா மாதா வனவிலங்குகள் சரணாலயம்
படிமம்:Udaipur-2.jpg|உதய்பூர் அரண்மனை
படிமம்:Ranakpur-temple.jpg|thumb|சமணர் கோயில், இரணக்பூர்


## இதனையும் காண்க
* உதய்ப்பூர்
* சித்தோர்கார்
* இராணி இலட்சுமிபாய்
* செகாவதி பிரதேசம்
* மார்வார் பிரதேசம்

## மேலும் படிக்க
* *Mewar through the ages*, by D. L. Paliwal. Sahitya Sansthan, Rajasthan Vidyapeeth, 1970
* *The Kingdom of Mewar: great struggles and glory of the world's oldest ruling dynasty*, by Irmgard Meininger. D.K. Printworld, 2000. .
* *Costumes of the rulers of Mewar: with patterns and construction techniques*, by Pushpa Rani Mathur. Abhinav Publications, 1994. .

## மேற்கோள்கள்

பகுப்பு:இராஜஸ்தான் வரலாறு
பகுப்பு:ராஜஸ்தான் புவியியல்
பகுப்பு:உதய்ப்பூர் மாவட்டம்
சித்தோர்கார்

**சித்தோர்கார்**  அல்லது **சித்தூர்** (Chittorgarh)  ()    மேற்கு இந்திய மாநிலமான இராஜஸ்தானின்  சித்தோர்கார் மாவட்டத்தின் தலைமையிட நகரமும், நகராட்சியும் ஆகும். காம்பிர் ஆற்றாங்கரையில் அமைந்த இந்நகரம் முன்னர் மேவார் சிசோடியா இராசபுத்திர  குலத்தின் தலைநகராக விளங்கியது. மேவார் இராச்சியத்தின் தலைநகராக சித்தூர் விளங்கியது.
 
ராணி பத்மினி மற்றும் ராணி கர்ணாவதி,  சித்தூர் கோட்டையை எதிரிகளிடமிருந்து போரிட்டுக் காத்தனர்.
1303இல் அலாவுதீன் கில்சி  சித்தூர் கோட்டையை முற்றுகையிட்டார்,
1598இல் முகலாயப் பேரரசர் அக்பர் சித்தூரை கைப்பற்றினார். சித்தூர் கோட்டை இந்தியாவின் பெரிய கோட்டைகளில் ஒன்றாகும். சித்தூரின் மீராபாய் சிறந்த கிருஷ்ண பக்தை ஆவார்.

## கூட்டுத் தீக்குளிப்பு

சித்தூர் கோட்டையை இசுலாமிய மன்னர்கள் கைப்பற்றும் போது, இராசபுத்திர  அரச குலப் பெண்கள் எதிரி மன்னர்களின் கையில் சிக்கிச் சீரழிவதைவிட,   பெரும் தீ வளர்த்து அதில் கூட்டுத்தீக்குளித்து உயிரை மாய்த்துக் கொள்ளும் வழக்கம் உடையவர்கள். 

## போக்குவரத்து
தங்க நாற்கரச் சாலைத் திட்டத்தில் சித்தூர் நகரம் அமைந்துள்ளதால், நாட்டின் அனைத்து நகரங்களுடன் இருப்புப்பாதை மற்றும் நெடுஞ்சாலைகள் மூலம் இணைக்கப்பட்டுள்ளது.
   
## சுற்றுலா தலங்கள்
*சித்தோர்கார் கோட்டை

 

## கல்வி
# மேவார் பல்கலைக்கழகம்
# சைனிக் பள்ளி 
# கேந்திரிய வித்தியாலம்  
# புனித பவுல் உயர்நிலை பள்ளி
# தில்லி பப்ளிக் ஸ்கூல் 
# ஜவஹர் நவோதய வித்தியாலயம்
# பிர்லா மேனிலைப் பள்ளி Birla Shiksha Kendra, Chanderiya, Chittorgarh
# மகாராணா பிரதாப் அரசு மேற்படிப்பு கல்லூரி
# ஆர் என் டி சட்டக் கல்லூரி  
# இராஜஸ்தான் பொறியியல் மற்றும் தொழில் நுட்பக் கல்லூரி (RIET)

## தொழிற்சாலைகள்
* இந்துஸ்தான் சிங்க் தொழிற்சாலை 
* பிர்லா சிமெண்ட் தொழிற்சாலை 

## சித்தூர்  காட்சிகள்

File:Chittorgarh fort.JPG|சித்தோர்கார் கோட்டை
File:RajaRaviVarma_MaharanaPratap.jpg|மகாராணா பிரதாப் சிங், மேவார் மன்னர்
|Chittorgarh Fort
File:Kirti Stambh.jpg|கீர்த்தி தூண் 
File:A_View_of_Sita_Mata_sanctuary,_Pratapgarh,_Rajasthan,_India.jpg|பஸ்ஸி வனவிலங்குகள் சரணாலயம் 
File:Kirti_stambha.jpg|கீர்த்தி தூண் 
File:Rajasthan-Chittore Garh 09.jpg|மீராபாய் கோயில் 


## இதனையும் காண்க
* சித்தோர்கார் கோட்டை
* மேவார் இராச்சியம்
* ராணி பத்மினி

## மேற்கோள்கள்


## வெளி இணைப்புகள்

*

பகுப்பு:சித்தோர்கார் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பேக்கரைட்டு

**பேக்கரைட்டு** *(Bakerite)* என்பது Ca4B4(BO4)(SiO4)3(OH)3•(H2O)) என்ற வேதியியல் வாய்ப்பாடு கொண்ட ஒரு கனிமம் ஆகும். நீரேறிய கால்சியம் போரோ-சிலிக்கேட்டு ஐதராக்சைடுக்கு பேக்கரைட்டு என்ற பொதுப்பெயர் வழங்கப்பட்டுள்ளது. அமெரிக்காவின் கலிபோர்னியாவிலுள்ள பேக்கரில், எரிமலைப் பாறைகளில் இக்கனிமம் கிடைக்கிறது . 
 
ஐக்கிய அமெரிக்க நாட்டின் கலிபோர்னியாவில் இன்யோ மாகாணத்திலுள்ள, பேர்னாசு கிறீக் மாவட்ட, சாவுப் பள்ளத்தாக்கு தேசியப் பூங்காவில், கார்க்சுகிரியு கேன்யன் சுரங்கத்தில் 1903 ஆம் ஆண்டு முதன்முதலாக இக்கனிமம் கண்டறியப்பட்டது. பசிபிக் கடற்கரை போராக்சு நிறுவனத்தின் இயக்குநர் இரிச்சார்டு சி.பேக்கர் கண்டறிந்த காரணத்தால் இக்கனிமத்திற்குப் பேக்கரைட்டு என்ற பெயர் வைக்கப்பட்டது.

## மேற்கோள்கள்

பகுப்பு:போரேட்டு கனிமங்கள்
பகுப்பு:சிலிக்கேட்டுகள்
பகுப்பு:ஒற்றைச்சரிவச்சுக் கனிமங்கள்
பகுப்பு:நெசோசிலிக்கேட்டுகள்
பகுப்பு:போரோசிலிக்கேட்டுகள்
ஆழ்கடல் இருட்பகுதி

**ஆழ்கடல் இருட்பகுதி** *(Aphotic zone)* என்பது ஓர் ஏரி அல்லது கடலின் எப்பகுதியில் மிகச் சிறிய அளவு சூரியவொளியோ அல்லது முற்றிலும் சூரியவொளி இல்லாமலோ இருக்கிறதோ அப்பகுதியைக் குறிக்கும். 1 சதவீதத்திற்கும் குறைவான அளவு சூரிய ஒளி ஊடுருவும் பகுதிக்கு கீழேயுள்ள ஆழப்பகுதியே ஆழ்கடல் இருட்பகுதியாகும் என்று பொதுவாக வரையறுக்கப்படுகிறது. இதன் விளைவாக, உயிரி ஒளிர்வு மட்டுமே இப்பகுதியில் காணக்கிடைக்கும் ஒளியாகும். இப்பகுதியில் காணப்படும் பெரும்பாலான உணவு முழுவதும், ஏரி அல்லது கடலின் கீழே மூழ்கி இறந்துபோன உயிரினங்களிடம் இருந்தே வருகிறது.

கலங்கு திறன் மற்றும் ஓர் ஆண்டின் பருவ காலங்கள் போன்ற காரணிகள், ஒளியற்ற இப்பகுதியின் ஆழத்தை பெரிதும் பாதிக்க இயலும். சூரிய ஒளியால் நேரடியாகப் பாதிக்கப்படும் ஏரி அல்லது கடலின் சூரிய ஒளி மண்டலத்திற்குக் கீழாக ஆழ்கடல் இருட்பகுதி மண்டலம் காணப்படுகிறது.

## பெருங்கடல்

வரையறைகளின்படி ஆழ்கடல் இருட்பகுதியானது, பெருங்கடலில் 200 மீ (660 அடி) முதல் 1000 மீட்டர் (3300 அடி) வரையிலும், மேலும் பெருங்கடலின் தரைப்பகுதி வரையிலும் விரிவடைந்துள்ளது . அக்டினோட்டெரிகீயை வகை மீன்கள், ராட்சத கணவாய் உயிரினங்கள், எலும்பு மீன்கள் மற்றும் தலைக்காலி போன்ற தனித்துவமிக்க ஆழ்கடல் உயிரினங்கள் இப்பகுதியில் காணப்படுகின்றன.

ஆழ்கடல் இருட்பகுதி மண்டலமானது மேலும் கூடுதலாக பல பகுதிகளாகப் பிரிக்கப்படுகிறது. அவை, ஆழ்கடல் , ஆழ்கடல் மண்டலம் மற்றும் ஆழ்கடல் பாதாள மண்டலம் என்பனவாகும் . 200 மீட்டர்(656 அடி) முதல் 2000 மீட்டர் (6562 அடி) வரையுள்ள பெருங்கடல் பகுதி ஆழ்கடல் என்று  கருதப்படுகிறது . 2000 மீட்டர் (6562 அடி) முதல் 6000 மீட்டர் (19685 அடி) வரையுள்ள பகுதி ஆழ்கடல் மண்டலம் என்றும்  6000 மீட்டர் (20000 அடி) முதல் கடலின் தரைப்பகுதி வரையுள்ள பகுதி ஆழ்கடல் பாதாள மண்டலம்  என்றும் கருதப்படுகிறது. இப்பகுதியில் வாழும் உயிரினங்கள் முழுமையாக இருளில் வாழக்கூடிய உயிரினங்களாகக் காணப்படுகின்றன.

## மேற்கோள்கள்

## இவற்றையும் காண்க
*சூரிய ஒளி மண்டலம்
*கடல்நீர் மண்டலம்
*ஆழ்கடல் பாதாள மண்டலம்
*ஒளியிலி மண்டலம்
*ஆழ்கடல் மண்டலம்

பகுப்பு:கடலியல்
பகுப்பு:சூழலியல்
ஜமீந்தார்

**சமின்தார்** அல்லது **நிலக்கிழார்** (zamindar) இந்தியத்துணைக் கண்டத்தில் முகலாயப் பேரரசின் ஆட்சிக் காலத்தில், ஆயிரக்கணக்கான ஏக்கர் விளைநிலங்களையும், உழவர்களையும் கொண்டிருப்பர்களைக் குறிக்கும்.

பெருநிலக்கிழார்கள் விளைநிலங்களை, குடியானவர்களுக்கு குத்தகைக்கு விட்டு, விளைச்சலில் கிடைக்கும் தானியங்களின் ஒரு பகுதியை வரியாக அரசுப் படைகளின் பராமரிப்புச் செலவிற்கு அரசிற்கு செலுத்துவர்.
பிரித்தானிய இந்தியாவில், சமீந்தார்கள் கொண்டிருக்கும் நிலங்களின் பரப்பளவுக்கு ஏற்ப, சமத்தான *மகாராசா* , *இராசா*   போன்ற அடைமொழிகளுடன் அழைக்கப்பட்டனர்.

முகலாயர் ஆட்சிக் காலத்தில் சமீந்தார்கள் அதிகார வர்க்கத்தினராக இருந்தனர். அக்பர் காலத்தில் போர்க் குதிரைகளையும் மற்றும் குதிரை வீரர்களின் பயிற்சிக்கும், பராமரிப்புச் செலவிற்கும் மன்சப்தாரி முறை எனும் சமீந்தாரி முறை கொண்டு வரப்பட்டு, விளைநிலங்கள் ஒதுக்கப்பட்டது. நிலங்கள் **மன்சப்தாரி முறை**யில் அரசவைக் குடும்ப உறுப்பினர்களுக்கும், அரசவைப் பிரபுகளுக்கும் வழங்கப்பட்டது..

ஆங்கிலேயர்களின் ஆட்சி காலத்தில், ஆங்கிலேயரின் ஆட்சி அதிகாரத்திற்கு கட்டுப்பட்ட 572 சமத்தான மன்னர்கள் மற்றும் சமீந்தார்கள் இருந்தனர். எடுத்துக்காட்டாக, பரோடா, பவநகர், ஐதராபாத்து, மைசூர், திருவிதாங்கூர்  போன்ற பெரிய சமத்தானங்களும், பரீத்கோட், பட்டியாலா, மாலேர், புதுக்கோட்டை போன்ற சிறிய சமத்தானங்களும், இராமநாதபுரம், பொப்பிலி போன்ற பெருநிழக்கிழார்களும் செல்வாக்குடன் விளங்கினர்.

சுதேச சமத்தான மன்னர்களும்,  சமீந்தார்களும் தங்கள் கட்டுப்பாட்டில் உள்ள விளைநிலங்களிலிருந்து கிடைக்கும் தானியங்களின் ஒரு பகுதியை குடியானவர்களிடமிருந்து வரியாக வசூலித்து  ஆங்கிலேய அரசுக்கு கப்பமாகச் செலுத்தினர்.

இந்திய விடுதலைக்குப் பின்னர் சமீந்தார் ஆட்சி முறையும் சமத்தானங்களின் ஆட்சிமுறையும் இந்தியாவில் ஒழிக்கப்பட்டு, அனைத்து விளைநிலங்கள் மீதான வரிகளை இந்தியாவின் மாநில அரசுகள் நேரடியாக, வருவாய்த் துறை மூலம் வசூலிக்கிறது.

## சமீந்தார்களின் வட்டாரப் பெயர்கள்
சமீந்தார்களை வட்டார வழக்கில், இராசத்தான், உத்தரப் பிரதேசம்,மத்தியப் பிரதேசம்,  இமாச்சலப் பிரதேசம், உத்தரகண்ட், பிகார், சத்தீசுகர் போன்ற மாநிலங்களில் **தாக்கூர்** என்றும், பஞ்சாப், அரியானா போன்ற பகுதிகளில் *சௌத்திரி*, *சர்தார்*, *மாலிக்* என்றும், மகாராட்டிராவில் *சாகீர்தார்* என்றும் அழைத்தனர்.

## பெயர்க் காரணம்
சமீந்தார் என்ற பாரசீக மொழியில் **சமீன்** என்பதற்கு **புவி/நிலம்** என்பர். குறிப்பாக பெரு விளைநிலங்களை கொண்டிருப்பவர்களை *சமீந்தார்*  என்று அழைப்பர்.

## இந்திய விடுதலைக்குப் பின்னர்
இந்திய விடுதலைக்குப்  பின்னர் அரசியல் சாசனத்தின் தொகுதி 19 மற்றும் 31இல் திருத்தங்கள் செய்யப்பட்டு சமீந்தாரி முறை ஒழிக்கப்பட்டது.

## படக்காட்சிகள்

படிமம்:Venkata Ranga Rao of Bobbili.jpg|பொப்பிலி அரசர் இராசா சர் வெங்கட ரங்கா ராவ்
படிமம்:Rajha inugnaty Narayana rao ruler of vavilavalasa zamindari.jpg|இராசா நாராயண ராவ், வவிலாவலசா சமீந்தார்
படிமம்:Vikram Deo IV of Jeypore.jpg|இராசா விக்கிரம தேவ், சமீந்தார், செய்ப்பூர், ஒடிசா
படிமம்:Bhaskara Sethupathy of Ramnad.jpg|பாசுகர சேதுபதி, இராமநாதபுரம் சமத்தானம்


## மேற்கோள்கள்

பகுப்பு:பிரித்தானிய இந்தியா
பகுப்பு:முகலாயப் பேரரசு
பகுப்பு:இந்திய வரலாறு
ஜிக்னேசு மேவானி

**ஜிக்னேசு மேவானி**(Jignesh Mevani) என்பவர் குசராத்து மாநிலத்தைச் சேர்ந்த சமூகச் செயற்பாட்டாளர் ஆவார். இவர் ஒரு வழக்கறிஞரும் அம்பேத்கரியக் கொள்கையாளரும் ஆவார்.

தலித் அசுமிதா யாத்திரையை முன்னின்று நடத்தினார். குசராத்து மாநிலத் தலைநகர் ஆமதாபாத்திலிருந்து சவுராட்டிர உனா வரை அந்த யாத்திரை செலுத்தப்பட்டது.  அப்போராட்டத்தில் இறந்த மாடுகளை இனி அப்புறப் படுத்தப் போவதில்லை என  20000 தலித் மக்கள் உறுதி எடுத்துக் கொண்டனர்.

## மேற்கோள்

## இவற்றையும் பார்க்க
http://timesofindia.indiatimes.com/city/kozhikode/Dalit-leader-Jignesh-Mevani-says-no-to-CPM-programme-in-Kannur/articleshow/54287720.cms

http://www.hindustantimes.com/india-news/ahead-of-pm-modi-s-visit-gujarat-police-detain-dalit-activist-jignesh-mevani/story-M2t3VqYnaCoEZAe3IjXhEP.html

http://indiatoday.intoday.in/story/jignesh-mevani-the-man-leading-gujarat-dalit-agitation/1/732862.html

பகுப்பு:அரசியல்வாதிகள்
அனுமந்தபுரம் வீரபத்திரர் கோயில்

**அனுமந்தபுரம் வீரபத்திரர் கோயில்** காஞ்சீபுரம் மாவட்டத்தில் உள்ளது.

## அமைவிடம்
இக்கோயில் சிங்கப்பெருமாள் கோயில் அருகே அனுமந்தபுரம் என்னுமிடத்தில் அமைந்துள்ளது.

## இறைவன்
கருவறையில் வீரபத்திரர் சுயம்புவாக உள்ளார்.

## அருகிலுள்ள கோயில்கள்
இக்கோயிலுக்கு அருகே காமாட்சியம்மன் கோயில், தெய்வநாயகேஸ்வரர் கோயில், சத்தியநாதசாமி கோயில் உள்ளிட்ட பல கோயில்கள் உள்ளன.

## இவற்றையும் காண்க
* தாராசுரம் வீரபத்திரர் கோயில்
* தஞ்சாவூர் வீரபத்திரர் கோயில்
* கும்பகோணம் வீரபத்திரர் கோயில்

## அடிக்குறிப்புகள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்